ประธานสภาผู้แทนราษฎร มีคำสั่งด่วนงดการประชุมสภาผู้แทนราษฎร  5 - 6 มกราคม 2565
นายแพทย์สุกิจ อัถโถปกรณ์ ที่ปรึกษาประธานสภาผู้แทนราษฎร กล่าวว่า นายชวน หลีกภัย ประธานสภาผู้แทนราษฎร ได้มีคำสั่งด่วนให้งดการประชุมสภาผู้แทนราษฎร ในที่ 5 - 6 มกราคม 2565 เพื่อให้ความร่วมมือตามแนวคิดของนายกรัฐมนตรีต่อแนวปฏิบัติของส่วนราชการและหน่วยงานของรัฐ ภายหลังเทศกาลปีใหม่ ภายใต้มาตรการการป้องกันการแพร่ระบาดของโรคโควิด-19 ในการให้หลีกเลี่ยงการจัดกิจกรรมที่ส่งผลให้มีการรวมกลุ่มหรือเคลื่อนที่ของคนจำนวนมาก จึงมีคำสั่งให้งดการประชุมสภาผู้แทนราษฎรในวันดังกล่าว พร้อมทั้งได้หารือกับประธานวุฒิสภา เพื่อให้มีการปฏิบัติไปในทางเดียวกัน สำหรับการจะกลับมาประชุมวันใดนั้นต้องติดตามดูสถานการณ์ต่อไป โดยเฉพาะการประชุม ศบค. ในวันที่ 7 มกราคม 2565 ว่า สถานการณ์การแพร่ระบาดของโรคโควิด -19 เป็นอย่างไรและมีมาตรการอย่างไรต่อไป